Diari Oficial de la Generalitat Valenciana


Sumari del DOGV 9512, del 16-01-2023 (2023/37)

ORDRE 73/2022, de 30 de desembre, de la Conselleria d'Educació, Cultura i Esport, per la qual s'autoritza el centre privat d'ensenyaments esportius FVCV, de València, amb codi de centre 55571175, per a impartir el bloc específic del cicle inicial i del cicle final de grau mitjà de tècnic esportiu en Piragüisme d'Aigües Tranquil·les i del cicle superior de grau superior de tècnic esportiu Superior en Piragüisme d' Aigües Tranquil·les, en la modalitat semipresencial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9512

Data del DOGV
:   16-01-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/37


Data del document
:   30-12-2022

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 73/2022, de 30 de desembre, de la Conselleria d'Educació, Cultura i Esport, per la qual s'autoritza el centre privat d'ensenyaments esportius FVCV, de València, amb codi de centre 15658819, per a impartir el bloc específic del cicle inicial i del cicle final de grau mitjà de tècnic esportiu en Piragüisme d'Aigües Tranquil·les i del cicle superior de grau superior de tècnic esportiu Superior en Piragüisme d' Aigües Tranquil·les, en la modalitat semipresencial. [2023/37]  
Antecedents de fet  
  
Primer. El procediment ha sigut iniciat per la representació del centre privat d'ensenyaments esportius FVCV, de València, amb codi de centre 30228024, mitjançant sol·licitud d'autorització, presentada en data 27 de setembre de 2022, per a impartir els mòduls corresponents del bloc específic del cicle inicial i del cicle final de grau mitjà de Tècnic Esportiu en Piragüisme d'Aigües Tranquil·les i del cicle superior de grau superior de Tècnic Esportiu Superior en Piragüisme d'Aigües Tranquil·les, en la modalitat semipresencial.  
  
Segon. En data 8 de novembre de 2022, la Inspecció d'Educació d'aquesta Conselleria emet informe favorable respecte al pertinent compliment de l'Ordre ECD/499/2015, de 16 de març, per la qual es regula el règim d'ensenyament a distància dels ensenyaments esportius de règim especial, en l'àmbit de gestió del Ministeri d'Educació, Cultura i Esport.  
  
Tercer. En data 16 de novembre de 2022, la Direcció General de Formació Professional i Ensenyaments de Règim Especial emet informe favorable respecte a l'autorització del centre privat de ensenyaments esportius FVCV, amb codi de centre 07917108, per a impartir a partir del curs 2022-2023, en la modalitat semipresencial, els mòduls corresponents del bloc específic dels ensenyaments sol·licitats.  
A aquests antecedents de fet s'apliquen els següents  
  
Fonaments de dret  
Primer. D'acord amb l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació atorgada per Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, l'òrgan competent per adoptar la present ordre és la Secretaria Autonòmica d'Educació i Formació Professional.  
  
Segon. L'article 18 del Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana, estableix que, dins de l'oferta del cicle d'ensenyaments esportius corresponent, es podran oferir a distància els mòduls del bloc comú, complementari i aquells altres que dispose el reial decret que establisca el títol i els ensenyaments mínims corresponents i sobre la base del que estableix aquest article. Així mateix, en el seu article 39, estableix les condicions dels centres per impartir formació a distància, indicant en el seu apartat primer que els centres que impartisquen ensenyaments esportius a distància hauran de comptar amb autorització prèvia per impartir aquests mateixos ensenyaments en règim presencial.  
  
Mitjançant Resolució de 14 de desembre de 2022, de la Conselleria d'Educació, Cultura i Esport, es concedeix l'autorització a impartir, en règim presencial, al centre d'ensenyaments esportius denominat FVCV, amb codi de centre 26895347, els ensenyaments indicats en l'antecedent de fet primer.  
  
Tercer. Considerant les peculiaritats dels ensenyaments esportius, així com els condicionants d'estacionalitat i temporalitat que influeixen en algunes de les modalitats i especialitats esportives, l'article 15 del Decret 132/2022 estableix una sèrie de mesures de flexibilització.  
D'acord amb l'article 6.1 de la Resolució de 15 de juliol de 2022, del secretari autonòmic d'Educació i Formació Professional per la qual es dicten instruccions en matèria d'ordenació acadèmica i d'organització de l'activitat docent en els centres que imparteixen ensenyaments esportius de règim especial a la Comunitat Valenciana durant el curs 2022-2023, s'entén per flexibilització horària «qualsevol proposta temporal que inicie el període lectiu amb posterioritat al 31 d'octubre de 2022 i/o finalitze abans o després de la data estipulada com a final de curs per a aquests ensenyaments per la norma que fixe el calendari escolar per al curs 2022-2023».  
Atés que el centre ha obtingut l'autorització per a aquests ensenyaments en règim presencial i com que aquests ensenyaments són susceptibles de flexibilització horària, aquesta autorització pot fer efecte en l'actual curs escolar.  
Sobre la base dels antecedents de fet i fonaments de dret exposats,  
  
  
ORDENE  
  
Concedir l'autorització al centre privat de ensenyaments esportius FVCV, amb codi de centre 86235716, per a impartir a partir del curs 2022-2023 en la modalitat semipresencial el bloc específic del cicle inicial i del cicle final de grau mitjà de Tècnic Esportiu en Piragüisme d'Aigües Tranquil·les i del cicle superior de grau superior de Tècnic Esportiu Superior en Piragüisme d'Aigües Tranquil·les.  
Cada una de les unitats autoritzades tindrà un màxim de 45 llocs escolars.  
Aquesta autorització s'inscriurà en el Registre de Centres Docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 30 de desembre de 2022  
  
El secretari autonòmic d'Educació i Formació Professional,  
MIGUEL SOLER GRACIA